Benoni-seun stabiel ná wrede aanval tydens kaping | Maroela Media
Ricardo Pugi en sy seun, Aliandro. Foto: Facebook.
Die vyfjarige seun wat Sondagaand verskeie kere in Boksburg aan die Oos-Rand deur vermeende kapers gesteek en in 'n sloot vir die dood agtergelaat is, is in 'n stabiele toestand in 'n Johannesburgse hospitaal.
Maroela Media het Maandag berig die seun het saam met sy pa in hul Volkswagen Golf gery toe die motor omstreeks 19:00 in Trichardtweg gekaap is.
Donovan Wearing, 'n familielid wat ook 'n polisiebeampte is, het Dinsdag aan Maroela Media die polisie se weergawe van die gebeure bevestig. Wearing het gesê die pa, Ricardo Pugi, en sy seun, Aliandro, was glo op pad na hul huis in Benoni toe die voorval plaasgevind het.
"Ricardo is deur drie verdagtes oorval toe hy by 'n verkeerslig stilgehou het. Die verdagtes het sy motor afgesper, 'n vuurwapen op hom gerig, hom uit sy motor geruk en met Aliandro in die motor weggejaag."
Wearing het gesê 'n ander motoris het Ricardo ná die kaping bygestaan. Sy motor het 'n opsporingstoestel gehad en hulle kon met die hulp van Altech Netstar dit vinnig opspoor, sowat 3 km tot 5 km verder naby die Boksburg-gevangenis.
Die motor is verlate gevind toe almal by die toneel opgedaag het. Aliandro is in 'n sloot naby die motor aangetref. Hy is vyf keer met 'n skerp voorwerp, vermoedelik 'n mes, in sy bolyfie gesteek.
Aliandro is na 'n nabygeleë hospitaal gehaas waar 'n dokter bevestig het dat die seun steekwonde opgedoen het.
"Hy het Maandag weer 'n operasie ondergaan, maar is stabiel en sy dokters is sover tevrede met sy vordering. Die voorval kom as 'n groot skok vir die familie en hulle is baie emosioneel daaroor," het Wearing gesê.
Aliandro se oupa, Danie Venter, het intussen Maandag aan EWN bevestig sy kleinseun sterk in die hospitaal aan. "Hy is 'n baie sterk seun en die dokters kon sy lewe red, maar as hy nie Sondagaand al gevind is nie, sou hy nie oorleef het nie." Hy het die kapers gewaarsku dat hy alles in sy vermoë sal doen om hulle op te spoor.
Die Dawnpark-polisie ondersoek die saak.
Lt.kol. Lungelo Dlamini, provinsiale polisiewoordvoerder, het Dinsdag aan Maroela Media gesê niemand is nog in verband met die voorval in hegtenis geneem nie. "'n Volskaalse soektog is nog aan die gang en ons hoop om binnekort 'n deurbraak te maak," het hy gesê.
Die polisie versoek mense met meer inligting oor die voorval om Crime Stop by 086 010 111 te bel.
Vrou se liggaam in kar by Pta-kantoorblok gevind
Seriously!!! Was dit nou nodig gewees!!! Hulle voel niks vir niemand nie!!!
Dit is baie hartseer en maak mens woedend! Hy is net n kind man….
Net een vragie. As die motor agtergelos is 3 -5km verder wat was die doel van die kaping? Is hulle besig om kapings as rookskerm te gebruik om te moor en aan te val? Sodoende word die misdaad gelys as n kaping en nie n moord op blankes nie.
Ek stem 100% saam en hoop die oupa kry en vermorsel hulle want ek sou ook moor as dit my kind was! Maak n voorbeeld van hulle!
Dis vreeslik verby, my hart voel of hy in stukke kan skeur vir die familie. Hoop wraggies nie dis nou n nuwe ding wat kop uitsteek nie. Hoe ongevoelig moet mens wees om so iets aan n kindjie te doen? Dan dink ek ook aan die vrees en angs wat die seuntjie moes beleef het en sekerlik geskreeu en huil het. Dis vuilgoed wat so iets doen, hulle is nie werd om te lewe nie. Baie sterkte aan die familie, ons bid vir julle almal en glo hy sal gou herstel van alles, net baie bly hy lewe.
Dat sulke uitvaagsels so klein seuntjie so seer kan maak. Mag hulle vrot in die hel, doodstraf moet terug vir sulke barbare. As jy nie respek het vir iemand se lewe nie, moet daar ook nie respek wees vir jou lewe nie. Maar nee, in ons land, het barbare/rowers/moordenaars/ens mos meer mense-regte as gewone landsburgers!!!! Ek kan nie wag dat Mmusi Maimane aan bewind kom nie!!!